
Text rozhodnutia
Súd: Krajský súd Bratislava Spisová značka: 5S/173/2012 Identifikačné číslo súdneho spisu: 1012200909 Dátum vydania rozhodnutia: 29. 11. 2013 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2013:1012200909.2 Opravné uznesenie Krajský súd v Bratislave v právnej veci žalobcu: R. N., nar. XX.X.XXXX, bytom S., R. XXX, zastúpený: JUDr. Milan Štúrik, advokát, Holubyho 51, 036 01 Martin, proti žalovanému: Ministerstvo školstva, vedy, výskumu a športu Slovenskej republiky, Stromová 1, 813 30 Bratislava, o preskúmanie zákonnosti rozhodnutia žalovaného č. 2012-4034/9584:2-071 zo dňa 29.2.2012, takto r o z h o d o l : Súd opravuje výrok rozsudku č. k. 5S 173/2012-48 zo dňa 8.10.2013 v časti o náhrade trov konania tak, že tento správne znie: Žalovaný je povinný zaplatiť žalobcovi náhradu trov konania v sume 323,50 eur na účet právneho zástupcu žalobcu JUDr. Milana Štúrika, advokáta, č. účtu XXXXXXXXX/XXXX, variabilný symbol : XXXX, do X dní od nadobudnutia právoplatnosti rozsudku. o d ô v o d n e n i e : Pri písomnom vyhotovení rozsudku č. k. 5S 173/2012-48zo dňa 8.10.2013 došlo k pisárskej chybe, keď vo výroku rozsudku, v časti o trovách, nebola uvedená suma, na zaplatenie ktorej súd zaväzuje žalovaného. Správne výrok v časti o trovách znie: Žalovaný je povinný zaplatiť žalobcovi náhradu trov konania vo výške XXX,XX eur na účet právneho zástupcu žalobcu H.. Milana Štúrika, advokáta, č. účtu XXXXXXXXX/XXXX, variabilný symbol: XXXX, do X dní od nadobudnutia právoplatnosti rozsudku. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

